de Mihai IANOȘI

Liga 1 va fi inclusă în jocul FIFA 2020, aspect confirmat în luna iulie, pentru ProSport, de surse din cadrul Ligii Profesioniste de Fotbal. De altfel, marți, începând cu ora 16:30, oficialii cluburilor din Liga 1 au fost invitați la anunțul oficial.

FIFA 2020 se va lansa pe 27 septembrie 2019 și va fi disponibil pe PS4, Xbox One, PC și Nintendo Switch. Jocul video produs de EA Sports are parte de o popularitate uriașă, iar fotbalul românesc va avea numai de câștigat de pe urma acestui lucru. De la lansarea FIFA 19 și până în prezent, 45 de milioane de oameni au încercat jocul. Și asta numai pe PC!

În FIFA 2020 vor fi incluse echipele care activează în sezonul 2019/2020 în Liga 1: CFR Cluj, FCSB, Craiova, Viitorul, Astra, Sepsi OSK, Poli Iași, Gaz Metan Mediaș, Dinamo, Hermannstadt, FC Voluntari, FC Botoșani, Chindia Târgoviște și Academica Clinceni.

VIDEO AICI DE LA LANSARE

FOTO din sala unde va avea loc conferința în care Liga 1 va fi anunțată în FIFA 2020

Liga 1, în FIFA 2020!

Așa cum ProSport a scris în trecut, CFR Cluj trebuia să fie inclusă în FIFA 19. Ardelenii au fost eliminați din cursă în ultimul moment și înlocuiți cu Viktoria Plzen, după ce campioana Cehiei s-a calificat în grupele Ligii Campionilor, iar campioana României a fost eliminată rând pe rând de Malmo și Dudelange. Din informațiile ProSport, CFR Cluj ar fi făcut parte din jocul FIFA 19, dacă ar fi ajuns măcar în grupele Ligii Europa.

România are echipă națională de FIFA

În finalul anului trecut, Federația Română de Fotbal a înființat echipa națională de FIFA a României. Tricolorii participă la diferite turnee amicale, unde înfruntă alte selecționate afiliate.